Night of the Living Dead (vuoden 1968 elokuva)
Night of the Living Dead, televisioesityksessä myös Elävien kuolleiden yö, on yhdysvaltalainen mustavalkoinen kauhuelokuva, joka valmistui vuonna 1968. Elokuvan ohjasi George A. Romero ja käsikirjoittajina toimivat John A. Russo ja Romero. Pääosissa ovat Duane Jones ja Judith O'Dea. Elokuvan tuotantovaiheessa se tunnettiin nimellä "Night of the Flesh Eaters". Tom Savini ohjasi myöhemmin elokuvasta uudelleenfilmatisoinnin "Night of the Living Deadin" vuonna 1990.
The Return of the Living Dead
The Return of the Living Dead (televisioesityksissä 2000-luvulla Suomessa käytetty nimi: "Elävien kuolleiden paluu") on vuonna 1985 ensi-iltansa saanut Dan O’Bannonin ohjaama yhdysvaltalainen zombie-aiheinen kauhukomediaelokuva. Elokuva on saanut neljä jatko-osaa.